Hati ya kufanya muhtasari: Waziri wa mamabo ya nje wa Marekani Mike Pompeo amesema mashambulio ya Jumamosi yalikuwa ni "hatua ya kivita"

Swali hapa ni je kunaweza kuwa na vita?

Kiwango cha mashambulio hayo inamaanisha  kuwa Saudia haiwezi kupuuzia kilichotendeka na uamuzi wake kuitambua Iran kama mtuhumiwa unaushurutisha ufalme huo kujibu.

Huenda Saudia ikasubiri  mpaka kundi la wataalamu kutoka Umoja wa mataifa  watakapokamilisha uchunguzi wao kuhusu tukio hilo.

Licha ya kwamba wataalamu hao huenda wakaishia kuwa na jibu sawiya - kwamba mashambulio hayo hayawezi kuwa yametekelezwa pasi usaidizi na muongozo wa Iran - utaratibu huo utaipatia Saudia muda wa kufikiria hatua ya kuchukua.

Kwa  Iran, haisaidii kukana. 

Saudi Arabia na washirika wake wanaamini taifa hilo limechukua hatua ya ziada katika kumshawishi rais wa Marekani Donald Trump kulegeza vikwazo vya uchumi alivyoviidhinisha upya wakati alipojitoa katika makubaliano ya nyuklia na Iran mwaka jana na kutaka majadiliano kwa makubaliano mapya.

Viongozi wa Iran wanatumai hatari ya eneo  kuingia katika vita kutayafanya mataifa yenye nguvu duniani  kutambua kwamba vikwazo hivyo vinaelekea kuzusha janga.

Walitumai kwamba mpango wa rais wa Ufaransa Emmanuel Macron kutoa mkopo wa $15bn kwa Iran, ili kwa upande wake itii makubaliano ya nyuklia na kusitisha  shughuli zake za vurugu kieneo utazaa matunda. Lakini mpango huo haujaidhinishwa na Trump.

Siku ya Jumatano rais huyo wa Marekani ameitaka wizara ya fedha Marekani iongeze vikwazo dhidi ya Iran. Huenda basi Iran ikawa imeongeza chumvi kwenye kidonda.

Mashambulio ya kiwango hiki hayawezi kuwa yamefanyika pasi idhini ya kiongozi mkuu wa kidini nchini, Ayatollah Ali Khamenei.

Alitoa hotuba wiki hii ambapo hakutaja hata mara moja mashambulio katika vituo vya mafuta nchini Saudi Arabia, au hatari ya kuzuka vita wakati wowote.

Badala yake alichukua fursa kukataa kwa mara nyingine uwezekano wowote wa kufanyika mazungumzo na maafisa wa Marekani  katika kiwango chochote ili mradi vikwazo vya Marekani vinaendelea kuwepo dhidi ya...\nMuhtasari katika lugha sawa na hati:
Saudi Arabia inasema ina ushahidi unaoonyesha kuwa Iran ilifadhili mashambulio ya Jumamosi ya ndege zisizokuwa na rubani na makombora yaliotumika dhidi ya vituo vyake vya mafuta na kuitaka jumuiya ya kimataifa  kuchukua hatua.